Na osnovu člana 18. stav (3) Zakona o slobodi pristupa informacijama na nivou institucija Bosne i Hercegovine („Službeni glasnik BiH“, broj 61/23) i člana 61. stav (2) Zakona o upravi („Službeni glasnik BiH“, br. 32/02, 102/09 i 72/17), ministar pravde Bosne i Hercegovine donosi

**PRAVILNIK**

**O SADRŽAJU I NAČINU VOĐENJA REGISTRA ZAHTJEVA**

**ZA PRISTUP INFORMACIJAMA**

I. OPĆE ODREDBE

Član 1.

(Predmet Pravilnika)

(1) Ovim Pravilnikom uređuju se uspostava, sadržaj i način vođenja Registra zahtjeva za pristup informacijama i ponovnu upotrebu informacija, a shodno Zakonu o slobodi pristupa informacijama na nivou institucija Bosne i Hercegovine („Službeni glasnik BiH“, broj 61/23), (u daljnjem tekstu: Zakon).

(2) Institucije Bosne i Hercegovine dužne su voditi Registar zahtjeva za pristup informacijama u skladu s odredbama ovog Pravilnika.

(3) Riječi koje su radi preglednosti u ovom Pravilniku navedene u jednom rodu bez diskriminacije se odnose i na muški i na ženski rod.

II. USPOSTAVA I VOĐENJE REGISTRA

Član 2.

(Uspostava Registra)

Institucije Bosne i Hercegovine dužne su uspostaviti Registar zahtjeva za slobodu pristupa informacijama, koji se vodi u formi Upisnika.

Član 3.

(Registar zahtjeva)

(1) U Registar se upisuju zahtjevi za pristup informacijama, te zahtjevi za dopunu ili ispravku i zahtjevi za ponovnu upotrebu informacija, po redoslijedu prijema.

(2) Zahtjevi iz stava (1) ovog člana upisuju se radi vođenja evidencije o broju podnesenih i riješenih zahtjeva.

(3) Registar o zahtjevima, postupcima i odlukama o ostvarivanju prava na pristup informacijama i ponovnu upotrebu informacijama vodi se na Obrascu broj 1, koji je sastavni dio ovog Pravilnika.

(4) Službenik za informisanje u instituciji Bosne i Hercegovine u Registar upisuje zahtjeve za pristup informacijama podnesene na obrascima propisanim Vodičem za pristup informacijama u institucijama Bosne i Hercegovine i ponovnu upotrebu dokumenata.

Član 4.

(Način vođenja Registra)

(1) Registar se vodi u elektronskom obliku koji sadrži podatke iz Obrasca broj 1. – Registar o zahtjevima, postupcima i odlukama o ostvarivanju prava na pristup informacijama i ponovnu upotrebu informacija, za svaku kalendarsku godinu, uz obavezu ispisivanja listova i uvezivanja na kraju godine.

(2) Registar vodi službenik za informisanje u instituciji Bosne i Hercegovine.

Član 5.

(Sadržaj Registra)

U Registru se evidentiraju zahtjevi i način rješavanja zahtjeva, a upisuju se sljedeći podaci:

1. redni broj zahtjeva,
2. vrsta zahtjeva (zahtjev za pristup informacijama, dopunu ili ispravku informacije i ponovnu upotrebu informacija),
3. datum prijema zahtjeva,
4. način podnošenja zahtjeva (poštom, elektronskom poštom i neposredno),
5. podaci o podnosiocu zahtjeva (ime i prezime, odnosno naziv, adresa odnosno sjedište, kontakt telefon i/ili adresa elektronske pošte),
6. informacija koja se traži (podaci koji su važni za prepoznavanje informacije),
7. odluka o zahtjevu (usvojen, djelimično usvojen, odbijen, odbačen, ustupljen, obustavljen postupak, izdano obavještenje), uz navođenje pravnog osnova,
8. odluka prvostepenog organa po žalbi,
9. odluka drugostepenog organa po žalbi,
10. odluka Suda Bosne i Hercegovine,
11. visina naknade iz člana 24. Zakona o slobodi pristupa informacijama na nivou institucija Bosne i Hercegovine (u daljnjem tekstu: Zakon),
12. napomena.

Član 6.

(Zaključivanje Registra)

(1) Registar se zaključuje na kraju svake kalendarske godine (31. decembra) na način da se iza posljednjeg upisanog rednog broja stavlja službena zabilješka koja sadrži: dan, mjesec i godinu zaključivanja, redni broj posljednjeg upisa u Registru, broj riješenih zahtjeva i broj neriješenih zahtjeva.

(2) Službenu zabilješku o zaključivanju registara upisuje u Registar i nakon ispisivanja iste potpisuje službenik za informisanje.

Član 7.

(Postupanje sa zaključenim Registrom)

U ispisanom i zaključenom Registru tekst se ne smije brisati, ispravljati niti učiniti nevidljivim, a iznimno, pogreška se može ispraviti tako da se ista precrta horizontalnom crtom te upiše tačan podatak, o čemu službenik stavlja službenu zabilješku u rubrici napomena.

Član 8.

(Elektronska pohrana podataka iz Registra)

Institucija Bosne i Hercegovine dužna je osigurati sigurnosnu kopiju Registra u elektronskom obliku, kopiranjem na prijenosni informatički medij ili na drugi prikladan način.

III. ZAVRŠNE ODREDBE

Član 9.

Ovaj Pravilnik stupa na snagu osmoga dana od dana objave u „Službenom glasniku BiH“.

Ministar  
**Davor Bunoza**

***Obrazac broj 1***

**REGISTAR  
O ZAHTJEVIMA, POSTUPCIMA I ODLUKAMA O OSTVARIVANJU PRAVA NA PRISTUP INFORMACIJAMA I PONOVNU UPOTREBU INFORMACIJA**

INSTITUCIJA BOSNE I HERCEGOVINE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GODINA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SLUŽBENIK ZA INFORMISANJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Stranica br.*

|  |  |  |
| --- | --- | --- |
| **Redni broj zahtjeva** |  | **Vrsta zahtjeva** |
|  |  |  |
|  |  |  |
| **Klasifikaciona oznaka** | | **Evidencijski broj** |
|  | |  |
|  | |  |
| **Datum prijema zahtjeva** | | **Način podnošenja zahtjeva** |
|  | |  |
|  | |  |
| **Podnosilac zahtjeva (ime i prezime/naziv, adresa/sjedište, kontakt telefon i/ili adresa e-pošte)** | | |
|  | | |

|  |
| --- |
| **Informacija koja se traži (podaci koji su važni za prepoznavanje informacije)** |
|  |

*Stranica br.*

|  |  |  |  |  |  |  |
| --- | --- | --- | --- | --- | --- | --- |
| **Odluka o zahtjevu, pravni osnov i datum** | | | | | | |
| **USVOJEN** | **DJELIMIČNO USVOJEN** | **ODBIJEN** | **ODBAČEN** | **USTUPLJEN** | **OBUSTAVLJEN POSTUPAK** | **IZDANO OBAVJEŠTENJE** |
|  |  |  |  |  |  |  |
|  |  | |  |  | |  |
| **Odluka prvostepenog organa po žalbi** | | | | | | |
|  | | | | | | |
|  | | | | | | |
| **Odluka drugostepenog organa po žalbi** | | | | | | |
|  | | | | | | |
| Odluka Suda BiH | | | | | | |
|  | | | | | | |
|  | | | | | | |
|  | | | | | | |
| **Visina naknade iz člana 24. Zakona o slobodi pristupa informacijama na nivou institucija Bosne i Hercegovine** | | | | | | |
|  | | | | | | |

|  |
| --- |
| **Napomena** |
|  |